CELEX: 32020R1634
Language: el
Date: 2020-11-04 00:00:00
Title: Εκτελεστικός κανονισμός (ΕΕ) 2020/1634 της Επιτροπής της 4ης Νοεμβρίου 2020 για την έγκριση της διάθεσης στην αγορά σακχάρων που λαμβάνονται από πολτό κακάο (Theobroma cacao L.) ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής (Κείμενο που παρουσιάζει ενδιαφέρον για τον ΕΟΧ)

5.11.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 367/39
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1634 ΤΗΣ ΕΠΙΤΡΟΠΗΣ
         της 4ης Νοεμβρίου 2020
         για την έγκριση της διάθεσης στην αγορά σακχάρων που λαμβάνονται από πολτό κακάο (Theobroma cacao L.) ως νέου τροφίμου σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 της Επιτροπής
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, σχετικά με τα νέα τρόφιμα, την τροποποίηση του κανονισμού (ΕΕ) αριθ. 1169/2011 του Ευρωπαϊκού Κοινοβουλίου και του Συμβουλίου και την κατάργηση του κανονισμού (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου και του κανονισμού (ΕΚ) αριθ. 1852/2001 της Επιτροπής (1), και ιδίως το άρθρο 12,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2015/2283 προβλέπει ότι μόνο τα νέα τρόφιμα που έχουν εγκριθεί και περιλαμβάνονται στον ενωσιακό κατάλογο μπορούν να διατίθενται στην αγορά της Ένωσης.
                  
               
                     (2)
                  
                  
                     Σύμφωνα με το άρθρο 8 του κανονισμού (ΕΕ) 2015/2283, εκδόθηκε ο εκτελεστικός κανονισμός (ΕΕ) 2017/2470 της Επιτροπής (2) για την κατάρτιση ενωσιακού καταλόγου εγκεκριμένων νέων τροφίμων.
                  
               
                     (3)
                  
                  
                     Σύμφωνα με το άρθρο 12 του κανονισμού (ΕΕ) 2015/2283, η Επιτροπή αποφασίζει για την έγκριση και τη διάθεση νέου τροφίμου στην αγορά της Ένωσης και για την επικαιροποίηση του ενωσιακού καταλόγου.
                  
               
                     (4)
                  
                  
                     Με τον εκτελεστικό κανονισμό (ΕΕ) 2020/206 της Επιτροπής (3) εγκρίθηκε η διάθεση στην αγορά φρουτοπολτού, χυμοπολτού, συμπυκνωμένου χυμοπολτού από Theobroma cacao L. ως παραδοσιακού τροφίμου από τρίτη χώρα σύμφωνα με τον κανονισμό (ΕΕ) 2015/2283 και τροποποιήθηκε ο ενωσιακός κατάλογος εγκεκριμένων νέων τροφίμων.
                  
               
                     (5)
                  
                  
                     Στις 22 Νοεμβρίου 2019 η εταιρεία Cabosse Naturals NV (στο εξής: αιτούσα) υπέβαλε αίτηση στην Επιτροπή σύμφωνα με το άρθρο 10 παράγραφος 1 του κανονισμού (ΕΕ) 2015/2283 για τη διάθεση στην αγορά της Ένωσης σακχάρων που λαμβάνονται από πολτό κακάο (Theobroma cacao L.) ως νέου τροφίμου. Η αιτούσα ζήτησε να χρησιμοποιηθούν ως συστατικό για τον γενικό πληθυσμό σάκχαρα που λαμβάνονται από πολτό κακάο (Theobroma cacao L.).
                  
               
                     (6)
                  
                  
                     Τα σάκχαρα λαμβάνονται με διαδικασία ξήρανσης ή με διαδικασία καθαρισμού, κατά την οποία απομακρύνεται η περίσσεια υγρασίας και τα άλλα συστατικά που υπάρχουν στον συμπυκνωμένο χυμοπολτό από Theobroma cacao L.
                  
               
                     (7)
                  
                  
                     Η Επιτροπή θεωρεί ότι δεν είναι απαραίτητη η αξιολόγηση της ασφάλειας της υφιστάμενης αίτησης από την Ευρωπαϊκή Αρχή για την Ασφάλεια των Τροφίμων σύμφωνα με το άρθρο 10 παράγραφος 3 του κανονισμού (ΕΕ) 2015/2283. Τα σάκχαρα που λαμβάνονται από τον συμπυκνωμένο χυμοπολτό από Theobroma cacao L. μέσω ξήρανσης ή καθαρισμού είναι πανομοιότυπα με τα σάκχαρα που αποτελούν φυσικά συστατικά του πολτού κακάο (Theobroma cacao L.) και αποτελούνται κυρίως από γλυκόζη και φρουκτόζη, οι οποίες έχουν μακρό ιστορικό ασφαλούς χρήσης στα τρόφιμα, επομένως η έγκρισή τους δεν θα μετέβαλε την αξιολόγηση ασφάλειας στην οποία βασίστηκε η έγκριση του συμπυκνωμένου χυμοπολτού από Theobroma cacao L. ως παραδοσιακού τροφίμου.
                  
               
                     (8)
                  
                  
                     Οι πληροφορίες που περιέχονται στην αίτηση επαρκούν για να διαπιστωθεί ότι οι προτεινόμενες χρήσεις και τα επίπεδα χρήσης του νέου τροφίμου σακχάρων που λαμβάνονται από πολτό κακάο (Theobroma cacao L.) συμμορφώνονται με το άρθρο 12 του κανονισμού (ΕΕ) 2015/2283.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Σάκχαρα που λαμβάνονται από πολτό κακάο (Theobroma cacao L.), όπως καθορίζονται στο παράρτημα του παρόντος κανονισμού, περιλαμβάνονται στον ενωσιακό κατάλογο εγκεκριμένων νέων τροφίμων που έχει θεσπιστεί με τον εκτελεστικό κανονισμό (ΕΕ) 2017/2470.
            
            
               2.   Η καταχώριση στον ενωσιακό κατάλογο που αναφέρεται στην παράγραφο 1 περιλαμβάνει τις προϋποθέσεις χρήσης και τις απαιτήσεις επισήμανσης που καθορίζονται στο παράρτημα.
            
         
         
            Άρθρο 2
            Το παράρτημα του εκτελεστικού κανονισμού (ΕΕ) 2017/2470 τροποποιείται σύμφωνα με το παράρτημα του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 4 Νοεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 327 της 11.12.2015, σ. 1.
         
            (2)  Εκτελεστικός κανονισμός (ΕΕ) 2017/2470 της Επιτροπής, της 20ής Δεκεμβρίου 2017, για την κατάρτιση ενωσιακού καταλόγου νέων τροφίμων σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου σχετικά με τα νέα τρόφιμα (ΕΕ L 351 της 30.12.2017, σ. 72).
         
            (3)  Εκτελεστικός κανονισμός (ΕΕ) 2020/206 της Επιτροπής, της 14ης Φεβρουαρίου 2020, για την έγκριση της διάθεσης στην αγορά φρουτοπολτού, χυμοπολτού, συμπυκνωμένου χυμοπολτού από Theobroma cacao L. ως παραδοσιακού τροφίμου από τρίτη χώρα σύμφωνα με τον κανονισμό (ΕΕ) 2015/2283 του Ευρωπαϊκού Κοινοβουλίου και του Συμβουλίου, και για την τροποποίηση του εκτελεστικού κανονισμού (ΕΕ) 2017/2470 (ΕΕ L 43 της 17.2.2020, σ. 66).
      
      
         
            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2017/2470 τροποποιείται ως εξής:
            
                        1.
                     
                     
                        στον πίνακα 1 (Εγκεκριμένα νέα τρόφιμα) παρεμβάλλεται η ακόλουθη καταχώριση με αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προϋποθέσεις υπό τις οποίες μπορεί να χρησιμοποιηθεί το νέο τρόφιμο
                                 
                                 
                                    Επιπρόσθετες ειδικές απαιτήσεις επισήμανσης
                                 
                                 
                                    Άλλες απαιτήσεις
                                 
                              
                                    «Σάκχαρα που λαμβάνονται από πολτό κακάο (Theobroma cacao L.)
                                 
                                 
                                    Δεν προσδιορίζονται
                                 
                                 
                                    Η ονομασία του νέου τροφίμου στην επισήμανση των τροφίμων στα οποία περιέχεται είναι “σάκχαρα που λαμβάνονται από πολτό κακάο (Theobroma cacao L.)”, “γλυκόζη που λαμβάνεται από πολτό κακάο (Theobroma cacao L.)” ή “φρουκτόζη που λαμβάνεται από πολτό κακάο (Theobroma cacao L.)” ανάλογα με τη χρησιμοποιούμενη μορφή.»
                                 
                                 
                                     
                                 
                              
                  
                        2.
                     
                     
                        στον πίνακα 2 (Προδιαγραφές) παρεμβάλλεται η ακόλουθη καταχώριση με αλφαβητική σειρά:
                        
                                    Εγκεκριμένο νέο τρόφιμο
                                 
                                 
                                    Προδιαγραφές
                                 
                              
                                    «Σάκχαρα που λαμβάνονται από πολτό κακάο (Theobroma cacao L.)
                                    
                                 
                                 
                                    
                                       Περιγραφή/Ορισμός:
                                    
                                    Τα σάκχαρα λαμβάνονται από συμπυκνωμένο χυμοπολτό κακάο (Theobroma cacao L) είτε μέσω διαδικασίας ξήρανσης είτε μέσω διαδικασίας καθαρισμού για την παραγωγή γλυκόζης ή φρουκτόζης υψηλής καθαρότητας.
                                    
                                       Σάκχαρα που λαμβάνονται με διαδικασία ξήρανσης
                                    
                                    Διατροφική σύσταση:
                                    Ολικά σάκχαρα (g/100 g): > 80
                                    Υγρασία (%): < 5
                                    Μικροβιολογικά κριτήρια:
                                    Συνολικός αριθμός καταμετρούμενων αποικιών (αερόβιων) (cfu/g): < 104
                                    
                                    Ευρωτομύκητες και Ζυμομύκητες (cfu/g): < 50
                                    Enterobacteriaceae (cfu/g): < 10
                                    
                                       Salmonella spp.: Απουσία σε 25 g
                                    
                                       Alicyclobacillus: Απουσία σε 50 g
                                    Θερμο-οξεόφιλα βακτήρια: Απουσία σε 50 g
                                    
                                       Σάκχαρα που λαμβάνονται με διαδικασία καθαρισμού
                                    
                                    Διατροφική σύσταση γλυκόζης που λαμβάνεται από πολτό κακάο (Theobroma cacao L.):
                                    Περιεκτικότητα σε γλυκόζη (%): > 93
                                    Τέφρα (%): < 0,2
                                    Υγρασία (%): < 1,0
                                    Διατροφική σύσταση φρουκτόζης που λαμβάνεται από πολτό κακάο (Theobroma cacao L.):
                                    Περιεκτικότητα σε φρουκτόζη (%): > 98
                                    Περιεκτικότητα σε γλυκόζη (%): < 0,5 %
                                    Τέφρα (%): < 0,2
                                    Υγρασία (%): < 0,5
                                    Μικροβιολογικά κριτήρια γλυκόζης και φρουκτόζης που λαμβάνονται από πολτό κακάο (Theobroma cacao L.):
                                    Συνολικός αριθμός καταμετρούμενων αποικιών (αερόβιων) (cfu/g): < 104
                                    
                                    
                                       Salmonella spp.: Απουσία σε 25 g»